
REGULAMENTUL COMPETIȚIEI
Campionatul Judetean U11 
(jucători născuți după 01.01.2016) ediția 2026 - 2027
COMPETENȚE DE ORGANIZARE
- Competiția este organizată la nivel județean de AJF - urile teritoriale iar la nivel interjudețean de către FRF în parteneriat cu cele 41 de Asociații Județene de Fotbal și AMFB, fără a fi desemnată o echipă campioană la această categorie de vârstă;
-
NOTĂ – Pe durata competiției, NU vor fi contabilizate rezultatele jocurilor, NU vor fi întocmite clasamente iar la finalul competiției vor fi decernate premii (de participare / individuale) tuturor participanților din ultima etapă pe regiune.
PARTICIPANȚI
Participă echipele de juniori ale cluburilor din Liga I, Liga a II – a și Liga a III – a în conformitate cu art. 33, alin. 3 din ROAF, echipele de juniori ale tuturor cluburilor care au participat în Campionatul Național U10 din ediția precedentă (sub condiția înscrierii) conform art. 38 din ROAF.
Echipele care doresc să participe în Campionatul Județean U11 sunt obligate să solicite în scris, AJF- ului competent teritorial, înscrierea în competiție. AJF - ul competent teritorial verifică îndeplinirea condițiilor de participare, respectarea regulamentelor în vigoare și stabilește datele limită de înscriere.
Fiecare AJF, care organizează pe teritoriul județului său etapa județeană a competiției Campionatul Național U11, are obligația de a transmite până la data de 30 septembrie 2026 lista cluburilor înscrise în competiție pentru această categorie de vârstă.
În vederea asigurării unui minim de 22 jocuri pe sezon, fiecare județ trebuie să înscrie în competiție minim 12 cluburi. În situația în care un județ nu înscrie minim 12 cluburi în competiție echipele județului respectiv vor participa în competiție alături de echipele cluburilor din județul limitrof pentru a se asigura numărul minim de jocuri (22).

La sfârșitul competiției (etapa județeană), fiecare județ transmite componența lotului selectat la nivel județean. Această selecție va fi făcută de membrii comisiilor tehnice ale fiecărui AJF competent teritorial. Jucătorii selectați pot participa în etapa interjudețeană.
Cluburile sportive participante sunt obligate să respecte în totalitate art. 38 din ROAF Sibiu 2026:
să aibă angajați antrenori calificați care să dețină minimum licența B sau C – UEFA
să respecte statutul, regulamentele şi deciziile luate de către comisiile FRF / AJF / AMFB
să dețină în calitate de proprietar (sau să aibă contract de închiriere pentru anul competițional 2026 – 2027) un teren omologat de către AJF / AMFB / FRF / LPF în aceeași localitate în care clubul își are sediul social conform ROAF
să participe în competiții cu numărul de echipe pentru juniori prevăzut la art.33 din ROAF coroborat cu art.17 din regulamentul de licențiere a cluburilor.

Cluburile organizatoare răspund de ordinea și securitatea participanților la competițiile organizate de către AJF / AMFB / FRF.

Operațiunile privind transferurile jucătorilor juniori eligibili U11 se pot efectua în perioadele de transfer anuale aprobate de către Comitetul Executiv al FRF pentru Asociațiile Județene de Fotbal.
AJF Sibiu nu poate fi făcută răspunzătoare de nici o accidentare suportată de un jucător, oficial sau suporter, de nici o pagubă suferită de către o persoană fizică, un club sau asociație sportivă.
DREPTUL DE JOC, NUMĂRUL JUCĂTORILOR ȘI DURATA JOCULUI
Au drept de joc în competiția Campionatul Judetean U11 ediția 2026 – 2027 jucătorii (băieți) născuți în anul 2016 și mai tineri și maxim 3 jucătoare (fete) nascute în anul 2014 și mai tinere si conform hotararii Comitetului Executiv al AJF Sibiu,maxim 3 jucatori nascuti in anul 2015 astfel : unul din cei trei sa fie nascut inainte de 01.09.2015 sau toti trei sa fie nascuti dupa 31.08.2015.
Identificarea jucătorilor juniori, în competițiile rezervate acestora, se face pe baza carnetului de legitimare, certificatul de naştere conform ROAF și adeverință de elev în care să fie trecut numele și prenumele jucătorului, școala, clasa, data nașterii, având lipită fotografia jucătorului. (fotografia trebuie să fie ștampilată de către unitatea școlară iar adeverința trebuie semnată și ștampilată de către directorul unității de învățământ) sau carnetul de note cu fotografie
NOTĂ – În situația în care jucătorul prezintă pașaportul valabil în original sau copie nu va trebui să prezinte certificatul de naștere și adeverința de elev sau carnetul de note.
Un joc se dispută între două echipe, fiecare având maxim 20 jucatori trecuti pe raport, avand 7 jucatori titulari.(ex.titulari :6+1portar).

Durata unui joc este de 60 de minute (fără prelungiri), împărțit în două reprize egale a câte 30 de minute, cu o pauză care nu va depăși 10 minute.
Avertismentele (cartonașele galbene) acumulate în prima etapă a competiției (județene) NU vor fi preluate în etapele naționale ale competiției. Cartonașele galbene NU sunt preluate în cadrul etapelor succesive ale aceleiași competiții (etapele naționale).
Un jucător care a primit două avertismente (cartonașe galbene) pe parcursul aceluiași joc sau cartonaș roșu direct va fi eliminat din teren urmând a fi sancţionat disciplinar pentru abaterea săvârşită și va suporta consecințele regulamentului disciplinar. Jucătorul eliminat poate fi înlocuit după o perioadă de 2 minute, timp în care echipa acestuia va juca cu un jucător mai puțin, cu excepția situației în care echipa în inferioritate primește gol, moment în care își poate completa numărul de jucători.
DIMENSIUNILE – SUPRAFAȚA TERENULUI ȘI A PORȚILOR DE FOTBAL, MINGEA
(CONFORM ANEXEI 1)
Lungime – 60m, lățime – 40m;
Careul – 10m de la linia de poartă în interiorul terenului, 20m linia paralelă cu linia de poartă;
Dimensiunea porților – distanța între stâlpi 5m, înălțimea porților 2m;
Minge – numărul 4.
Suprafața terenului de joc – Terenul de joc trebuie să fie o suprafață de joc în totalitate naturală / artificială, omologat AJF / AMFB / FRF / LPF conform ROAF.
REGULAMENTUL DE DESFĂȘURARE A JOCULUI
Regulile Jocului și dispoziţiile tehnice
Înlocuiri de jucători
Înlocuiri de jucători - Pe raportul de arbitraj se trec maxim 20 jucători.Inlocuirile de jucatori sunt nelimitate cu conditia de a fi efectuate cand mingea nu este in joc si jucatorul inlocuit a parasit terenul de joc.
Oricare dintre jucătorii de rezervă poate înlocui portarul avându-se în vedere următoarele condiții:
arbitrul trebuie informat înainte de efectuarea înlocuirii,
schimbarea poate fi făcută numai când jocul este întrerupt,
jucătorul de rezervă care a înlocuit portarul trebuie să poarte un tricou care să-ldeosebească de toți ceilalți jucători.
în situația în care portarul unui grup este eliminat / accidentat, acesta poate fi înlocuit de portarul celuilalt grup.

Dacă în timpul efectuării unei schimbări jucătorul de rezervă intră în teren înainte ca jucătorul înlocuit să părăsească complet terenul:
Jocul este oprit,
Jocul se reia printr-o lovitură liberă indirectă executată de echipa adversă din locul unde s-a aflat mingea în momentul întreruperii jocului. Dacă mingea se află în interiorul suprafeței de pedeapsă, lovitura liberă indirectă se execută de pe linia suprafeței de pedeapsă în locul cel mai apropiat unde s-a aflat mingea în momentul întreruperii.

Portarul: Mingiile ieșite în afara terenului de joc în out de poartă sau prinse de portar cu mâna (în timpul jocului), vor fi repuse în joc, de către portar, numai cu mâna. Dacă portarul nu respectă această regulă arbitrul oprește jocul și dictează repunerea mingii în joc de către portarul echipei adverse în mod regulamentar (cu mâna).

Arbitrul – Fiecare joc este condus de câte doi arbitri (principal, rezerva) care au autoritate deplinăîn aplicarea legilor jocului. Deciziile acestora cu privire la faptele legate de joc sunt definitive.

Lovitura de începere – Fiecare echipă se găsește în jumătatea proprie de teren. Oponenții echipei care încep jocul trebuie să se afle în terenul propriu la o distanță de cel puțin 5m de minge, până când aceasta este în joc. Un gol poate fi marcat direct după fluierul de începere.

Aruncarea de la margine – cu mâna conform Legilor Jocului, atunci când mingea depășește înîntregime linia de margine, pe sol sau în aer.

Offside –Un jucător se află în poziție afară din joc atunci când depășește linia careului aflată la 10 m de linia porții sau linia întreruptă dintre colțurile careului și benzile laterale ale terenului și este mai aproape de linia porții adverse decât mingea cât și de penultimul adversar.

Lovitura de pedeapsă – se execută dintr-un punct aflat la 9 m de la mijlocul porții și la distanță egală de stâlpii porții.
Lovitura de colț – se execută dintr-un punct marcat printr-un sfert de cerc în fiecare colț al suprafeței de joc. Lovitura liberă directă și indirecta – se execută din locul unde s-a comis infracțiunea. Adversariitrebuie să se afle la o distanță de minimum 5 m față de minge.
NOTĂ – Apărătorile sunt obligatorii.
ASISTENȚA MEDICALĂ și AVIZUL MEDICAL
La jocurile din campionat (etapa județeană) asistența medicală va fi asigurată conform regulamentelor județene în vigoare.
La toate jocurile din etapa interjudețeană asistența medicală la teren va fi asigurată de către organizatori (AJF-ul teritoral unde se desfășoară jocul, conform cu regulamentul competiției).
La jocurile din etapa interjudețeană, organizatorul este obligat să asigure prezența la teren atât a doi medici / asistenți medicali (medic / asistent medical al echipei gazdă și medic / asistent medical delegat) cât și a unei autosanitare dotată cu mijloace de resuscitare.

Mijlocul de transport trebuie să stea la dispoziție, în imediata apropiere, pe toată durata jocurilor iar numărul de înmatriculare al acestuia va fi înscris în raportul de arbitraj. La toate jocurile, este obligatorie prezența unui cadru medical delegat care va prezenta o delegație eliberată de către organul sanitar competent, legitimația de serviciu, precum și un act de identitate.
În cazul în care, din motive obiective, cadrul medical delegat nu a ridicat delegaţia eliberată de unitatea medicală de care aparține, prin excepţie se admite ca arbitrul să decidă începerea jocului pe baza legitimaţiei de serviciu eliberată de unitatea medicală, prezentată de cadrul medical. În acest caz, arbitrul va înscrie în raportul de arbitraj numele şi prenumele cadrului medical, numărul, data şi unitatea medicală care a eliberat legitimaţia.
DISPOZIŢII ECONOMICE
Fiecare AJF, care organizează pe teritoriul județului său etapa interjudețeană (jocul dintre cele două loturi selectate - judțetene) a competiției Campionatul Național U11, are obligația de a pune la dispoziție echipelor selecționate teren de joc, brigadă de arbitrii și asistență medicală conform cu regulamentele în vigoare, urmând ca suma cheltuită cu organizarea să fie împărțită în mod egal între cele două AJF- uri implicate.

La etapa interjudețeană pe regiune, cheltuielile de arbitraj și asistență medicală, transport vor fi suportate de Federaţia Română de Fotbal, urmând ca în ultima etapă din regiune Federaţia Română de Fotbal să suporte cheltuielile de cazare, masă și organizare pentru cele 8 loturi selectate.
Federaţia Română de Fotbal prin Departamentul Competiții, Biroul Copii şi Juniori, va acorda premii participanților din ultima etapă pe regiune, (tricouri, medalii, diplome și mingi)
COMPETENȚELE COMISIILOR FRF
Departamentul Competiții, Biroul Copii şi Juniori în colaborare cu AJF – urile teritoriale răspund de organizarea etapelor interjudețene ale competiției Campionatul Național U11 ediția 2026 – 2027;
Comisia Centrală a Arbitrilor răspunde de delegarea arbitrilor pentru ultima etapă interjudețeană din regiune ale competiției Campionatul Național U11 ediția 2026 – 2027;
Comisia de Disciplină și Etică a fiecărui AJF teritorial judecă toate cazurile în care este încălcat Regulamentul Disciplinar și toate cauzele în care nu se respectă ROAF, de pe teritoriul unde se organizează / desfășoară jocurile.
DISPOZIŢII FINALE
Dreptul de proprietate al AJF Sibiu asupra competițiilor de juniori:
Campionatul Judetean U11 se dispută în conformitate cu dispoziţiile prevăzute în ROAF Sibiu 2025, iar situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a FRF.
FRF este proprietara drepturilor de exploatare a competițiilor pe care le organizează.
Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul FRF. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al FRF.
Datele de desfășurare a etapelor pot fi modificate în funcție de jocurile echipelor naționale sau de examenele MEC și structura anului școlar 2026 – 2027.

Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.
Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor FRF în vigoare.


